მამია ბალახაძე

მამია ბალახაძე (დ. 24 მაისი, 1977 წელი, თბილისი) - ქართველი სამხედრო მოღვაწე, ბრიგადის-გენერალი, საერთაშორისო ურთიერთობების დოქტორი, საქართველოს ეროვნული თავდაცვის აკადემიის რექტორი 2020 წლიდან და 2025 წლიდან ეროვნული თავდაცვის აკადემიის მეთაური.

 ბიოგრაფია 

 განათლება 
1995-1999 წლებში სწავლობდა საქართველოს თავდაცვის სამინისტროს გაერთიანებულ სამხედრო აკადემიაში; მიიღო ისტორიის მასწავლებლის ბაკალავრის აკადემიური ხარისხი, 2007 წელს დაამთავრა ილია ჭავჭავაძის საქართველოს ეროვნული უნივერსიტეტი და მიიღო სამართლის მაგისტრის ხარისხი. 2021 წელს დაიცვა სადოქტორო ნაშრომი „საქართველო-გერმანიის ურთიერთობებზე“ საქართველოს ტექნიკურ უნივერსიტეტში და მიიღო დოქტორის აკადემიური ხარისხი.

 სამხედრო განათლება 
1994–1995 წლებში სწავლობდა საქართველოს თავდაცვის სამინისტროს გაერთიანებულ სამხედრო აკადემიაში. 1995-1998 წლებში სწავლობდა გერმანიის ფედერაციულ რესპუბლიკაში ბუნდესვერის სამხედრო აკადემიაში. 2002 წელს წარმატებით გაიარა კაპიტნის საკარიერო კურსი ბუნდესვერის სამხედრო აკადემიაში გერმანიის ფედერაციულ რესპუბლიკაში, ხოლო 2015-2017 წლებში სწავლობდა გერმანიის ფედერაციულ რესპუბლიკის შეიარაღებული ძალების ბუნდესვერის სამეთაურო საშტაბო აკადემიაში, გენერალური და საადმირალო შტაბების საერთაშორისო კურსზე.

 კურსები 
გენერალ მამია ბალახაძეს წარმატებით აქვს გავლილი NATO-ს, ევროკავშირის და გაერთიანებული ერების მიერ ორგანიზებული საერთაშორისო საკვალიფიკაციო და პრაქტიკული კურსები, სწავლებები და პროგრამები, ამასთან ერთად ეროვნულ დონეზე მონაწილეობა აქვს მიღებული სამხედრო და აკადემიური კარიერული განვითარების სასწავლო პროგრამებში და კურსებში. თეორიულ კურსებთან ერთად გენერალ მამია ბალახაძეს წარმატებით გავლილი აქვს საერთაშორისო პრაქტიკული სამხედრო სწავლებები, კანადაში, შვეიცარიაში, გერმანიაში და NATO-ს წევრ და პარტნიორ სახელმწიფოებში, ასევე გერმანიის ფედერაციულ რესპუბლიკაში გავლილი აქვს უმაღლესი რანგის ოფიცრების სამეთაურო სასწავლო კურსები, რომელიც მოიცავს სტრატეგიულ დაგეგმვას, ოპერაციულ მეთოდებსა და სტრუქტურულ მართვას. ზემოთხსენებულ კურსებთან ერთად, წარმატებით გავლილი აქვს საერთაშორისო სპეციალიზებული სამხედრო კურსები, როგორიცა NATO-ს (NATO Training & Education), აშშ-ის თავდაცვის უწყების კურსები და  სხვადასხვა საერთაშორისო სამხედრო სპეციალიზებული კურსები.

სამხედრო სამსახური

გენერალი მამია ბალახაძე ძირითადი სასწავლო მიმართულებების დასრულების შემდეგ, მსახურობდა საქართველოს შეიარაღებული ძალებში და საქართველოს თავდაცვის სამინისტროს თავდაცვის ძალებში სხვადასხვა სამეთაურო თანამდებობებზე, ოცეულის მეთაური, ასეულის მეთაური,  ბატალიონის მეთაური, ბრიგადის მეთაური, სახმელეთო ჯარების სარდალი. ასევე, აქვს გერმანიის ფედერაციული რესპუბლიკის დიპლომატიური კორპუსის წარმომადგენლობაში მუშაობის გამოცდილება. იგი 2020 წლიდან გახლავთ საქართველოს დავით აღმაშენებლის სახელობის ეროვნული თავდაცვის აკადემიის რექტორი და 2025 წლიდან ეროვნული თავდაცვის აკადემიის მეთაური.

აკადემიური მიმართულება

გენერალი მამია ბალახაძე გახლავთ, საერთაშორისო ურთიერთობების დოქტორი. გამოცემული აქვს შემდეგი წიგნები: „საქართველო-გერმანიის ურთიერთობები“ (2021 წელი), „ევროპის უსაფრთხოება და თავდაცვა“ (2023 წელი) და „საქართველოს თავდაცვისა და უსაფრთხოების პოლიტიკა“ (2025 წელი), გამოქვეყნებულ წიგნებთან ერთად იგი გახლავთ წიგნის „საქართველოს დემოკრატიული რესპუბლიკის (1918-1921წწ.) შეიარაღებული ძალები“ თანაავტორი და წიგნის „ხელოვნური ინტელექტის ტექნოლოგიების როლი თანამედროვე სამხედრო ოპერაციებში“ მთავარი რედაქტორი. აღნიშნული წიგნები შეგიძლიათ იხილოთ საქართველო ეროვნულ ბიბლიოთეკაში და ელექტრონულად ციფრულ ბიბლიოთეკაში.

სამეცნიერო მიმართულება

გენერალი მამია ბალახაძე აქტიურად არის ჩართული სამეცნიერო კვლევით მიმართულებებში, იგი წარმატებით მონაწილეობს საერთაშორისო სამეცნიერო პრაქტიკულ კონფერენციებში, პროექტებში და სამუშაო შეხვედრებში, ასევე ეროვნულ დონეზე მონაწილეობას იღებს სამეცნიერო პრაქტიკულ და თეორიულ კონფერენციებში. საერთაშორისო სამეცნიერო მიმართულებით იგი გახლავთ რამდენიმე პრესტიჟული ჟურნალის სამეცნიერო ბორდის და აკადემიური კოლეგიის წევრი, ამასთან ერთად ყოველწლიურად მონაწილეობას იღებს მსოფლიოს სხვადასხვა ქვეყნებში გამართულ უსაფრთხოების და მშვიდობის ფორუმებში.

გენერალ მამია ბალახაძის სამეცნიერო საკვლევი მიმართულებები გახლავთ თავდაცვის და უსაფრთხოების პოლიტიკა, დიპლომატია და საერთაშორისო ურთიერთობები, მისი სამეცნიერო ნაშრომებია (2019) გერმანია-საქართველოს სამხედრო პოლიტიკური ურთიერთობა 1918-2018 წლებში, (2019) საქართველო-გერმანიის სამხედრო ურთიერთობები ნატოსთან თანამშრომლობის ფორმატში, (2019) საქართველო გერმანიის გეგმები პირველი მსოფლიო ომის წინ, (2019) გერმანულ – ქართული ურთიერთობები შუა საუკუნეებში, გერმანელი  კოლონისტების ჩამოსახლება საქართველოში XIX საუკუნის დასაწყისში, (2019) გერმანია საქართველოს დიპლომატიური ურთიერთობები, (2019) გერმანიის პოლიტიკურ-ეკონომიკური ინტერესი საქართველოში 20-ე საუკუნის პირველ მეოთხედში, (2020) ცოდნას მივყავართ გამარჯვებამდე საგანმანათლებლო პროცესის ადმინისტრირება სამხედრო  საგანმანათლებლო დაწესებულებებში, (2020) ,,სარტყელისა და გზის“ ინიციატივა - საქართველოს სატრანზიტო პოტენციალი, (2020) გერმანიის საგარეო პოლიტიკა და საქართველო, (2020) გერმანია-საქართველოს სამხედრო-პოლიტიკური ურთიერთობები XX საუკუნის პირველ ნახევარში, (2021) ეროვნული უსაფრთხოების კონცეფცია, ტერმინები და ცნებები, (2021) პოლიტიკა და საერთაშორისო ურთიერთობები, (2022)  გერმანიის საგარეო და უსაფრთხოების პოლიტიკის ფოკუსირება საქართველოსთან მიმართებაში, (2023) ინგ., Nucklear order, (2023) ინგ., Europe Grand Strategy The Common Security and Defence Policy, (2024) ინგ., Nuclear powers Their Ambitions And Potential Threats. აღნიშნული სამეცნიერო ნაშრომები შეგიძლიათ იხილოთ საქართველოს ეროვნულ ბიბლიოთეკაში დოკუმენტური სახით და ციფრულ სამეცნიერო ეროვნულ და საერთაშორისო ჟურნალებში.

 საბრძოლო გამოცდილება და სამშვიდობო ოპერაციებში მონაწილეობა 
გენერალი მამია ბალახაძე გახლავთ ომისა და სამხედრო ძალების ვეტერანი. იგი  საქართველოს საერთაშორისო უსაფრთხოებისა და სტაბილურობის განმტკიცების პროცესში აქტიურად მონაწილეობდა და მნიშვნელოვანი წვლილი მიუძღვის მსოფლიოს სხვადასხვა წერტილში საერთაშორისო ოპერაციების წარმატებით განხორციელებაში, 2000 წელს NATO-ს პირველ სამშვიდობო მისიაში კოსოვოში (კოსოვოს ძალები - KFOR) და 2004 წელს - ერაყში განხორციელებულ საერთაშორისო მისიაში („მრავალეროვნული ძალები“ Multi-Nacional Force - Iraq).

გენერალი მამია ბალახაძე საქართველოს ტერიტორიული მთლიანობის აღდგენის და სუვერენიტეტის განმტკიცების პროცესში მონაწილეობდა (2004) სამაჩაბლოს კონფლიქტში „კომანდოს“ ბატალიონის მეთაურად და (2008) რუსეთ-საქართველოს ომის მიმდინარეობისას საქართველოს შეიარაღებული ძალების სახმელეთო სარდალი გახლდათ.

 ჯილდოები 
გენერალ მამია ბალახაძეს მის მრავალწლიან სამხედრო სამსახურში მიღებული აქვს საქართველოს თავდაცვის მინისტრის, თავდაცვის ძალების მეთაურის და გენერალური შტაბის უფროსის (მათ შორის უცხო ქვეყნის სამხედრო უწყებებიდან) მიერ გამოცხადებული მრავალი „მადლობა“ და  „საპატიო სიგელი“, ამასთან ერთად სამხედრო სამსახურის კეთილსინდისიერად და მაღალკვალიფიციურად შესრულებისთვის მიღებული აქვს მრავალი სახის სამკერდე ნიშანი, სახელმწიფო ორდენები და შიდა უწყებრივი მედლები. საერთაშორისო მისიებში წარმატებით მონაწილეობისათვის დაჯილდოებულია სხვადსხვა სახის მედლით.

·       1997 ოქროს სამკერდე ნიშანი  განსაკუთრებული შესაძლებლობებისათვის  (ბუნდესვერი) გერმანია.

·       1997 ბრინჯაოს სამკერდე ნიშანი – სპორტული ჯილდო, გერმანიის სპორტის ფედერაცია.

·       1998 სამკერდე ნიშანი (გერმანია)

·       2000 ვახტანგ გორგასლის III ხარისხის ორდენი.

·       2000 ნატოს მედალი სამშვიდობო ოპერაციებში მონაწილეობისთვის.

·       2001 სახელობითი იარაღი.

·       2008 II ხარისხის მედალი `საქართველოს თავდაცვის სისტემაში უმწიკვლო სამსახურისათვის. (ვერცხლი)

·       2012 I ხარისხის მედალი `საქართველოს თავდაცვის სისტემაში უმწიკვლო სამსახურისათვის~. (ოქრო)

·       2016 მედალი “სამშობლოსათვის თავდადებული” (20 წელი და მეტი უმწიკვლო სამსახურისთვის).

·       2019 მედალი ,,გენერალი გიორგი კვინიტაძე“

·       2019   სახელობითი იარაღი.

·       2020  მედალი ,,გენერალი გიორგი მაზნიაშვილი“

·       2020  მედალი ,,სამშვიდობო ოპერაციებში მონაწილეობისათვის“

·       2021  მედალი  ,, ქაქუცა ჩოლოყაშვილი“

·       2021 მედალი ,, საქართველოს თავდაცვის ძალები 30 წლისაა“

·       2021 სახელობით იარაღი

·       2023 სახელობითი იარაღი

·       2024  მედალი ,,საქართველოს თავდაცვის ძალებში 30 წელი“ სამსახურისთვის

·       2024   მედალი ,,დიდგორის ჯვარი“

 სქოლიო